als_Latn dik_Latn nus_Latn
- Që nga 2 shkurti Xh. J. nga Gjakova i lindur në vitin 1972 që vuan nga një sëmundje mentale ka humbur kontaktet me familjen, ndërsa babai i tij Shaban Jashari akuzon policinë për humbjen e djalit.
Shaban Jashari thotë se djali i tij vendosi të largohej nga shtëpia dhe të jetojë vetëm në banesën pronë e kësaj familjeje.
“Djali është me të meta, i njëjti ka qëndruar në këtë dhomë të banesës sepse nuk ka dashtë të qëndrojë me ne, ka dashtë me nejt vetëm,” shpjegon Jashari.
Ai tregon se për herë të fundit djali ishte në banesë më 2 shkurt të këtij viti.
“Herën e fundit me datën 2 ktu ka qenë në banesë, pastaj e ka thy ni xham. Kojshia e ka thirrë policinë, policia kanë ardhë, e kanë marrë djalin dhe e kanë dërguar në stacion,” thotë Jashari.
Ai bën me dije se u interesua për djalin në polici.
“Shkova u paraqita në polici, policia tha se e kemi dërguar në spital, prej spitalit paska ik atë natë-të nesërmen ka ikë dhe ka ardhë prapë në banesë, prapë kanë lajmëruar kojshitë policinë dhe nga data 3 nuk e kam parë djalin deri sot,” thotë Jashari.
Kristë Gjoka, komandanti i Policisë në Gjakovë jep një datë tjetër kur forcat e rendit iu përgjigjën një thirrjeje se një person po shkaktonte zhurmë në banesën e tij, duke shqetësuar fqinjët.
“Realisht me datën 31 janar të këtij viti kemi marrë një informacion nga një qytetar që në banesën ku ai banon ka zhurmë. Patrullat kanë shkuar menjëherë në vendin e ngjarjes dhe kanë parë që i njëjti [Xh. J.] ka shkaktuar dhunë dhe dëmtim të pronës në familjen e tij,” shpjegon Gjoka.
Ai thotë se gjatë arrestimit policia e kuptoi se Xh. J. ka probleme mendore dhe është i papërgjegjshëm për veprimet e tij.
“Kanë arrestuar të njëjtin, mirëpo me atë rast është konfirmu menjëherë që personi është me të meta mentale dhe është i papërgjegjshëm për veprimet e tij. Megjithatë patrulla e ka dërguar menjëherë në repartin e psikiatrisë i cili është hospitalizuar dhe për të cilin ne kemi raport mjekësor,” thotë Gjoka.
Por Shaban Jashari, babai i të zhdukurit dyshon se pjesëtarët e policisë ia humbën djalin.
“Policia kanë thanë se ne e kemi dërgu në spital, a nuk po tregojnë që kanë qenë së dyti herë që kanë ardhur me datën 3 shkurt, nuk po tregojnë, vetëm me datën 2 shkurt që e kemi marrë dhe e kemi dërgu në spital,” akuzon Jashari.
Policia mohon se në dy ditë të ndryshme e ka arrestuar personin me inicialet Xh. J.
“Pas ikjes nga spitali asnjëherë nuk e kemi pasur as informatën më të vogël se ku gjendet dhe asgjë më shumë,” sqaron komandanti Gjoka.
Gazetari i KALLXO.com-it tentoi të bisedojë me fqinjët në banesën ku u arrestua djali i Shaban Jasharit, por ata nuk deshën të dalin para kamerës duke u arsyetuar se nuk ishin të pranishëm në kohën e arrestimit, ose nuk deshën të flasin fare.
Komandanti i policisë Kristë Gjoka thotë se prindi i XH. J. erdhi në stacion për ta lajmëruar zhdukjen e djalit vetëm pas një jave.
“Me datën 6 shkurt, pas afërsisht 6-7 dite babai i tij Shabani [Jashari] erdhi në stacionin policor dhe deklaroi se djalin e ka të zhdukur. Ne menjëherë kemi iniciuar rast për të zhdukur ku kemi ndërmarrë veprime hetimore deri në angazhimin e njësive speciale për kërkim si janë Njësiti “K9” me qenë, njësitet e emergjencës dhe zjarrfikësve për të kërkuar për ndonjë vetëvrasje eventualisht, apo mbytje në ndonjë lumë të afërt. Deri më tani nuk kemi asnjë rezultat,” bën me dije Gjoka.
Shefi i Repartit Psikiatrik Ilir Grezda tregon se personi me inicialet Xh. J është pacient në këtë institucion shëndetësor.
“Xh. J. ky pacient ka dhjetë vjet që mjekohet në Repartin Psikiatrik dhe në shëndetin mendor me një çregullim të rëndë mendor që quhet psikozë paranoide,” tregon doktor Grezda.
Edhe Grezda thotë se ky pacient për herë të fundit erdhi në spital më 31 janar 2015.
“Hera e fundit ka qenë me datën 31 janar 2015, individi ka ardhur në orën 15 e 40. Individi thuhet të ketë bërë probleme, abuzim fizik ndaj babës si dhe ka thyer xhamat dhe dyert e shtëpisë,” thotë Grezda.
Mjeku e pranon se ky pacient iku nga spitali.
“Pas 30 minutash eventualisht 40 minutash, individi ik. Në momentin e ikjes nuk paraqitet policia. Të nesërmen kur vi në mëngjes, më raportojnë teknika se ka qenë pacienti Xh. J., por ka ikur nga reparti. Lajmërohet policia dhe nga ajo ditë janë në kërkim të rastit,” tregon Ilir Grezda.
Nga 31 janari kanë kaluar 42 ditë dhe Xh. J. ende nuk është gjetur.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn